# **POIM 2014-2020**

#  **DIRECȚIA GENERALĂ ORGANISMUL INTERMEDIAR PENTRU TRANSPORT**

 COMUNICAT DE PRESĂ

Transmiterea răspunsului la solicitarea de clarificări a Comisiei Europene aferente Cererii de finanțare pentru proiectul

**“Legătura rețelei de metrou cu Aeroportul Internațional Henri Coandă – Otopeni (Magistrala 6. 1 Mai – Otopeni)”**

**MINISTERUL TRANSPORTURILOR,** în calitate de Organism Intermediar pentru Transport, și **MINISTERUL FONDURILOR EUROPENE,**în calitate de Autoritate de Management pentru Programul Operațional Infrastructură Mare 2014-2020, au retransmis la Comisia Europeană, în data de 9 noiembrie 2018, Cererea de Finanțare pentru proiectul major **“Legătura rețelei de metrou cu Aeroportul Internațional Henri Coandă – Otopeni (Magistrala 6. 1 Mai – Otopeni)”**  răspunzând astfel clarificărilor solicitate de Comisia Europeană în data de 12 septembrie 2018.

Obiectul cererii de finanțare **“Legătura rețelei de metrou cu Aeroportul Internațional Henri Coandă – Otopeni (Magistrala 6. 1 Mai – Otopeni)”**  este reprezentat de asigurarea unei conexiuni directe între București și Otopeni, respectiv între Gara de Nord București și Aeroportul Internațional Henri Coandă, prin construirea unei noi linii de metrou cu o lungime de 14,2 km și 12 stații de metrou.

Valoarea totală a proiectului este de **6.345.573.961 lei** (inclusiv TVA), din care valoarea totală eligibilă, finanțată prin Programul Operațional Infrastructură Mare 2014-2020, este de **2.776.820.282 lei** (**85% din valoarea totală eligibilă aprobată – 2.360.297.241 lei este asigurată din Fondul de Coeziune**, iar 15% în valoare de **416.523.040 lei** va fi finanțată din bugetul beneficiarului), iar suma **1.455.979.594 lei** va fi asigurată printr-un împrumut JICA (Japan International Cooperation Agency).

Perioada de implementare a Proiectului este de 120 luni, respectiv între 01.01.2014 și 31.12.2023.

*Proiect cofinanțat din Fondul de Coeziune prin Programul Operațional Infrastructură Mare 2014-2020.*

*Date de contact:*

*Cătălin COSTACHE, Director General Organismul Intermediar pentru Transport, fax:  0372 825 570*